0288.xml
ضابطہ اخلاق کی خلاف ورزی،وکٹورین کپتان میتھیو ویڈ ایک میچ کیلئے معطل،میچ فیس کا 50 فیصد جرمانہ عائد
میلبورن۔ 17اکتوبر (اے پی پی)کرکٹ آسٹریلیا نے ضابطہ اخلاق کی خلاف ورزی کرنے پر وکٹوریہ ٹیم کے کپتان میتھیو ویڈ کو ایک میچ کیلئے معطل کر دیا، میچ فیس کا 50 فیصد جرمانہ بھی ادا کرنا ہو گا۔ کرکٹ آسٹریلیا کی طرف سے جاری کردہ بیان کے مطابق وکٹوریہ ٹیم کے کپتان میتھیو ویڈ نے میٹا ڈور ون ڈے کپ میں کوئنز لینڈ کے خلاف میچ میں آؤٹ ہونے کے بعد چینجنگ روم میں غصے کی حالت میں پانی کی بوتل کھڑکی کی طرف پھینکی جس کی وجہ سے کھڑکی ٹوٹ گئی، ویڈ کی اس حرکت کی کرکٹ آسٹریلیا سے شکایت کی گئی، کرکٹ آسٹریلیا نے واقع کا نوٹس لیتے ہوئے ویڈ کو ضابطہ اخلاق کی خلاف ورزی کا مرتکب ٹھہرایا، کیونکہ میچ کے دوران کرکٹ سے جڑی کسی بھی چیز کو نقصان پہنچانا غیر قانونی ہے اسلئے ویڈ کو ایک میچ کیلئے معطل کر دیا گیا اور ان پر میچ فیس کا پچاس فیصد جرمانہ بھی عائد کیا گیا۔
APP
17.10.14
0288p.xml
میتھیوویڈ کو غصہ مہنگا پڑ گیا 1میچ کے لیے معطل کر دیے گئے
میلبورن(اسپورٹس ڈیسک )وکٹورین کپتان میتھیوویڈ کو غصہ مہنگا پڑ گیا،کرکٹ آسٹر یلیا نے آؤٹ ہونے پر ڈریسنگ روم میں بوتل پھینک کر کھڑکی کا شیشہ توڑنے والے وکٹ کیپر بیٹسمین کو ایک میچ کیلیے معطل کر دیا،یہ نا خوشگوار واقعہ منگل کو نارتھ سڈنی اوول گراؤنڈ پرکوئیزلینڈ کیخلاف میچ کے مو قع پر پیش آیاتھا،میتھیوویڈ کو سی اے کے کوڈ آف کنڈکٹ کی خلاف ورزی پر یہ سزا دی گئی ہے ،اپنی غلطی تسلیم کر لینے والے ویڈ کو میچ فیس کا 50فیصد جرمانہ بھی عائد کیا گیاہے،ویڈ نے ڈریسنگ روم کو پہنچنے والے نقصان کی تلافی کرنے کا بھی وعدہ کیا ہے۔
express
18.10.14